Током борби за ослобођење Београда, октобра 1944. године, бригада је водила тешке борбе код Авале с немачком групацијом генерала Валтера Штетнера. После ослобођења Београда, Стево Рауш је постављен за заменика команданта Четврте крајишке дивизије, са којом је учествовао у Сарајевској операцији и борбама за ослобођење Бање Луке и Карловца. Крај рата дочекао је на функцији команданта 24. српске дивизије.